**Játékszabályzat**

**Bridgestone Víz, Zene, Virág Fesztivál nyereményjáték**

**Játék célja**

A Bridgestone Tatabánya Termelő Kft. egy Bridgestone Driveguard abroncs szettet – 4 darab abroncs - sorsol ki azok között, akik helyesen válaszolnak a Víz, Zene, Virág Fesztivál Facebook oldalán feltett kérdésre. Az abroncs szett bruttó értéke 200.000 forint.

**A) Játék időtartama**

A játék kezdete**: 2017. június 23. 9:00.**

A játék vége: **2017. június 25. 24:00.**

Sorsolás: **2017. június 30.** aVíz, Zene, Virág Fesztivál Nonprofit Közhasznú Kft. székhelye (székhely: székhely: 2890 Tata, Váralja út 4.)

**B) Játék szervezője**

A „Bridgestone Víz, Zene, Virág Fesztivál nyereményjáték” aktvitás (a továbbiakban „Nyereményjáték”, adatkezelési nyilvántartásba vételi kérelem száma: (Víz, 636335657496307497) szervezője a Víz, Zene, Virág Fesztivál Nonprofit Közhasznú Kft. (székhely: 2890 Tata, Váralja út 4.; adószám: 23135763-2-11; cégjegyzékszám: 11 09 018056), továbbiakban: Szervező.). A Nyereményjáték lebonyolítását és az ahhoz kapcsolódó adatkezelést a Szervező végzi.

**C) Nyeremény**

1 (azaz egy) garnitúra – 4 darab abroncs - Bridgestone DriveGuard abroncs bruttó 200.000,- Ft értékben (a továbbiakban: „Nyeremény”).

**D) Részvételi feltétel**

A Nyereményjátékban kizárólag azok vehetnek részt, akik a Nyereményjáték időtartama alatt helyesen válaszolnak a Víz, Zene, Virág Fesztivál Facebook oldalán feltett kérdésre, valamint Magyarországon állandó lakcímmel és telefonszámmal, érvényes email címmel rendelkeznek, magyar állampolgárok, valamint elfogadják a jelen Játékszabályzatot. A Nyereményjátékban az vesz részt, aki elfogadta a részvételi feltételeket, illetve megfelel azoknak (a továbbiakban: „Résztvevő”). A regisztrációval a Résztvevő előzetesen tudomásul veszi és hozzájárul ahhoz, hogy a Szervező a nyereményt nyilvános program keretében is átadhatja, továbbá publikálhatja vagy ismertetheti a nyertes Résztvevő nevét és adott esetben fotóját a Bridgestone magyarországi hivatalos Facebook oldalán, tömegtájékoztatási médiumokban és egyéb promóciós és reklám célokat szolgáló audio, fotó és videó anyagokban. Ennek megfelelően a Nyertes a Nyereményjátékban való részvételével hozzájárul nevének és fényképének nyilvánosságra hozatalához, valamint ahhoz, hogy a róla készült hang-, illetve videofelvételt és fényképeket a Szervező díjmentesen, időbeli, térbeli, mód és mértékbeli korlátozás nélkül felhasználja a személyiségi jogok maradéktalan betartása mellett. Felkérés esetén vállalja továbbá, hogy rendelkezésre áll média interjú céljából.

A Nyereményjátékban nem vehetnek részt a B) pontban meghatározott cég és a Bridgestone Tatabánya Termelő Kft. munkatársai és azok Ptk. szerinti hozzátartozói.

**F) A nyertes kiválasztása**

A Nyeremény véletlenszerű sorsolás útján kerül kisorsolásra. A sorsoláson részt vesznek a D) pontban leírtaknak maradéktalanul megfelelő Résztvevők. A sorsolás az A) pontban meghatározott helyen és időben történik. A sorsolás során egy nyertes (a továbbiakban „Nyertes”) kerül kisorsolásra, és a Nyeremény kisorsolásával egyidejűleg 3 (azaz három) tartaléknyertes (a továbbiakban „Tartaléknyertes”) kerül kisorsolásra, akik a kisorsolás sorrendjében válhatnak jogosulttá a Nyereményre. Amennyiben a Nyertes nem felel meg jelen Játékszabályzatban rögzített valamennyi feltételnek, nem érhető el a Játékszabályzatban meghatározott időn belül, vagy bármely okból nem adható át neki a Nyereménye, kizárásra került, helyette pedig az első Tartaléknyertesként meghatározott Résztvevő minősül. Amennyiben az első Tartaléknyertes Résztvevő sem felel meg a Játékszabályzatban rögzített bármely feltételnek, kizárásra kerül, helyette pedig a második Tartaléknyertesként meghatározott Résztvevő minősül Nyertes Résztvevőnek. Amennyiben a második Tartaléknyertes Részvevő sem felel meg a Játékszabályzatban rögzített bármely feltételnek, kizárásra kerül, helyette pedig a harmadik Tartaléknyertesként meghatározott Résztvevő minősül Nyertes Részvevőnek. Szervező a fentiekben felsoroltakon kívül egyéb Tartaléknyertest nem biztosít. Amennyiben a harmadik Tartaléknyertes sem felel meg a Játékszabályzatban rögzített bármely feltételnek, kizárásra kerül, a Szervező a Nyereményt másnak nem biztosítja. Nyertest és – amennyiben Tartaléknyertes esik el a Nyereményre való jogosultságtól – a Tartaléknyertest a Nyereményére való jogosultságának elvesztéséről a regisztrációkor megadott email címére küldött üzenet útján értesíti. A Nyeremény biztosítója a Nyertes – és amennyiben Tartaléknyertes minősül Nyertes Résztvevőnek – a Tartaléknyertes értesítését a sorsolás, illetve Tartaléknyertes esetén a Nyereményre való jogosultság meghatározása után a Nyertes Résztvevő által a regisztráció során megadott email címen kísérli meg. Szervező kizárja a felelősségét abban az esetben, ha a Nyertes adatai pontatlansága vagy változása miatt nem értesül a Nyereményről. A Résztvevők a Nyereményjátékban való részvétellel meghatalmazást adnak a Szervezőnek, hogy a Nyereményjátékkal kapcsolatosan e-mailben felvegye velük a kapcsolatot. A kiértesítést követően a Nyertes Résztvevőnek 7 (azaz hét) naptári nap áll rendelkezésére, hogy a kiértesítésben – a Nyeremény átvételének módjáról – feltett kérdésekre válaszoljon. Ha ezt elmulasztja, akkor Nyereményre való jogosultsága elvész, a Nyertes később nem érvényesítheti Nyeremény-átvételi igényét, és a Szervezővel szemben sem kártérítési, sem egyéb megtérítési igénnyel nem élhet. A Szervező jogosult ellenőrizni a Nyertes regisztrációját. Amennyiben többszöri regisztráció, avagy nem valós személyek általi regisztrációk kerülnek megállapításra, akkor a Résztvevő a Nyereményjátékból kizárásra kerül, Nyereményre való jogosultágát is elveszítve.

**G) Nyertes és nyeremény**

A Nyertest e-mailben értesíti ki a Szervező. A Nyeremény átvétele az e-mailben egyeztetett módon zajlik. A Nyereménnyel kapcsolatosan a Nyertest nem terheli személyijövedelemadó-fizetési kötelezettség, azonban a Nyeremény átvételével összefüggésben esetlegesen felmerülő egyéb költségek és kiadások (pl. Nyeremény átvételéhez való utazás költsége) őt terheli. A Nyeremény pénzre nem váltható, másra nem átruházható. A Nyertes tudomásul veszi, hogy ha a kiértesítéstől számított 7 naptári napon belül nem jelentkezik a Nyereményért, azt a Szervező úgy veszi, hogy a Nyereménnyel összefüggésben semmilyen igényt nem támaszt.

Víz, Zene, Virág Fesztivál Nonprofit Közhasznú Kft.

2017. június 21.